31999R0012
L 004/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 12/1999 НА КОМИСИЯТА
от 7 януари 1999 година
за изменение на Регламент (ЕО) № 1921/95 относно определяне на подробни правила за прилагане на режима на лицензии за внос на продукти от преработени плодове и зеленчуци и за отмяна на Регламент (ЕИО) № 3566/90
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), последно изменен с Регламент (ЕО) № 2199/97 (2), и по-специално член 11, параграф 2 от него,
като има предвид, че приложението към Регламент (ЕО) № 1921/95 на Комисията (3), изменен с Регламент (ЕО) № 2427/95 (4), изброява продуктите, за които се изискват лицензии за внос, както и съответните гаранции; като има предвид, че натрупаният опит в областта на тези мерки за контрол на вноса, както и развитието на търговията и статистическите методи позволяват някои продукти от посоченото приложение да се заличат; като има предвид, че в резултат на това заличаване е необходимо да се заличи член 6 от Регламент (ЕО) № 1921/95, разпоредбите на който вече са безпредметни;
като има предвид, че в рамките на тарифния таван за преработени вишни, произхождащи от Бившата югославска република Македония, определен с Регламент (ЕО) № 77/98 на Съвета (5) и регулиран от Регламент (ЕО) № 123/98 на Комисията (6), е необходимо продуктите, обхванати от код по КН ex 0813 40 95 да бъдат добавени в списъка от продукти, за които се изискват лицензии за внос и съответно да се определят гаранциите за тях;
като има предвид, че Регламент (ЕИО) № 3566/90 на Комисията (7), изменен от Регламент (ЕО) № 1032/95 (8) установява списъка на продуктите, за които са приложими разпоредбите на член 2, параграф 2 от Регламент (ЕО) № 1921/95; като има предвид, от една страна, че тази мярка е включена и в Регламент (ЕО) № 2125/95 на Комисията (9), последно изменен от Регламент (ЕО) № 2493/98 (10), по отношение на консервираните гъби, с Регламент (ЕО) № 122/98 (11), изменен с Регламент (ЕО) № 1057/98 (12), и с Регламент (ЕО) № 123/98 по отношение на преработените вишни, произхождащи от Република Босна и Херцеговина, Република Хърватска и Бившата югославска република Македония, и от друга страна, че неговото поддържане за останалите продукти и произход се оказва безполезно; като има предвид, че е необходимо, с оглед осигуряване на по-голяма яснота и административна ефикасност, Регламент (ЕИО) № 3566/90 да бъде отменен;
като има предвид, че предвидените в настоящия регламент мерки са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1921/95 се изменя, както следва:
1.
Член 6 се заличава.
2.
Приложението се заменя с приложението към настоящия регламент.
Член 2
Регламент (ЕИО) № 3566/90 се отменя.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 януари 1999 година.